111 年全國語文競賽原住民族語朗讀 【卡群布農語】 高中學生組 編號 3 號

matingmut tu acang

mindalavdav tan’a daqvisan tu tamalung tui’ia, minkelac cak masumsum tamadiqanin tu. sadudu’avang nga inak tastulumaq qa iniqumican cin tastulumaq tu hubung is’ang maqtuang picihalun, cikopapa na laqeban tu iniqumican aminnun amin pakahan tamadiqanin tu ima halakhalak. icia uvava’az tu nalaqeman tu dan, maqtu’ang, tamadiqanin mavaiv macial tu na laqeman tu dan laqeban miqumic, maqtu’ang min’unin macial tu uva’az su, na maqtu ikma’eun su han nastuti.

matingmut tan’a tanculivaz, tansosoluk pataliva tu’i’ia laqai i lumaq, tana’a nitupa ka caqalaz tu’i’ian han daza tatavi, tan’an dusa’ tanpunoq tu’i’ia pantatalam, pababazbaz tu na makua ata hip miqumic, pataqu tu na mun’ica ata haip kilim na paka’un lanoqe?

mucqa a supika tusasuc ci sintusauc takitamazu’an tu sin tusauc, samang qa ata diqanin tu sadudu’avang azam, mavia tu minmopatai tu maqanimulmul.

samangqa ata diqanin tu kacalpuavng amin, uka’in nak mano’az tu lumaq. maqtu’ang tama diqanin macaiv tamasaz, maqtu’ang ka’unin inam tu lumaq. maqtu’ang tama diqanin macaiv tamasaz, maqtu’ang ka’unin inam tu meacang.

tamasaza mintamasaza, tamasaza mintamasaza. tunganin na sintusauc ca, luklac ca sunkanzi tu, maqhaip pa musku ata ma’asik ki, imtatu acang, opa madia a lisav vi lukic muqasqas sa, na asa tu asikun, na mangizav sadu’an. maqe tan’a ka maqa tastulumaq qa pinsuma tatini bunun nuha dani’an sunkanzi di, na muskun ata ma’asik imita tu acang ti.

musuka binano’az nak, kuncesan huluc, tupa’uku tu, muisa asu? tupanaip tu, talotaca minhamu ma’asik. ni tu talpia, tan’a cak utuvai’ sihum matalo han acang.

malolonglong nga acu, tu tan’a utuvai’ sihum mudan, siza’ cak danum masinav vi dangi’an acu, matas’i ispaka’un ni acu, paka’un cak ki acu a, tan’an cak huza qe’az acu’ u’ucuc, maqana ka, icia tancala acu tupanum tu meme’ a, tisluqe’azin lopang tu za tas’a ka qe’az cia. i ita cak sadu cia tisluqe’az, maca tisluqe’az za usun cia ka qe’az, kucia mama cia madadaqdqa piningzav va, siza’un cia pihan cucu’ cia pacucu’ a qeza.

tungnin tisluqe’az za, unm ma qe’az. tungni amin na bino’az nak ma’asi.

111 年全國語文競賽原住民族語朗讀 【卡群布農語】 高中學生組 編號 3 號

部落的清晨

凌晨聽到遠遠的公鷄叫聲，我起床禱告，願神照顧全家平安健康，願神指引小孩未來的人生道路。

清早，小鳥們（綠繡眼）吱吱喳喳的飛過家屋，有幾隻麻雀則停佇在屋簷聊天，屋旁的兩隻白頭翁，忙著談論今晨，要去那兒找食物餵養巢穴中的雛鳥呢？

突然，村辦公處的擴音器放著達瑪巒的呼喚，響徹了整個村莊，歌聲在山谷中迴盪，可能連鄰村都聽得見。

放完歌，村幹事廣播說：「今天是我們大掃除的日子，請每戶派一員打掃村莊大馬路的落葉。」我的女人，立即換上衣服去打掃，臨行前發動的機車聲，家犬聽見也跟著吠叫。

我拿起水去清洗小狗的家並準備食材餵食牠們。此刻我突然聽到幼狗的叫聲，原來是隔壁叫美美的狗，生了幼犬。我在那裡看著，當幼犬出生時，美美會用牠的舌頭清理幼犬，再拉到自己的乳房旁讓幼犬吸食。

牠一共生了六隻，此時我的女人也掃完部落回來了。