111 年全國語文競賽原住民族語朗讀 【巒群布農語】 國中學生組 編號 3 號

Pali-uni issia Bunun-tuza tu ispasasepuk

Ma-aq a Bunun-tuza ka mopa qaqanup tu siduq a, mazima kathaan ludun miqumis; tuza pu-un tu kapisingun is ihaan ludun miqumis i madia ka na kalat mapataz i Bunun-tuza ka, paaq pu-un asa tu makannanulu mudandaan nait miqumis ta, heza sinepuk a asu, maqtu longlong is heza na mapataz, mindangaz sinap musasu kalat i pais a minpising musbai.

Paaq pu-un katmalalabas sia Bunun-tuza ka tastulumaq, mopa ma-aq is minsuma ka pais a langat i papia ka mendudu-az maqtu matinbaas mapusbai ki pais, na minpising nenka muqna minsuma kan-asang saduu tu katmalalabas sia Bunun-tuza ka tastulumaq, minsuuz tu heza-un i tupa-un tu kaviaz, maqtu amin nenka minsuma mindangaz katbaas i pais. Musasu ma-aq is papia ka tastulumaq a maqtu ni-i tu sisdang i duma bunun is mopa ta talpataz kuzakuza, langat i papia ka tastulumaq, maqtu mahepi kanaqtungan munquma.

Ni-i qabas a Bunun-tuza ka-asang, mopa lusqa tastulumaq amin a kattuskun ita, hineza tu sia ang Lipung a i-Tevang ti salispuk sepuk a tastulumaq a, sohaan mapitu-un tu mutda ka tastulumaq. Ma-aq a malas-Bunun lopa ko ka tupa-un tu asang un a, issia baqusaz tu dadangi-an a tupa-un tu asang, amin a dadangian i qalua, vanu nait takilibus tu miniqumis, mopa vevivevi in sia Bunun-tuza ka kattuskunan a mopa tupa-un in amin tu asang, ma-aq qabas a tastusiduq tu bunun a kattuskunan amin. Ma-aq is minmalalabas in a minvaazvaaz in, uu tu, ni-i tu mudaan ita, lusqa iskalipingliping kalumah padangi-an nai ta, mopa ta.

Ma-aq sia Bunun-tuza tu siduh a ispasasepuk a, mopa ti tu, Heza ka tupa-un tu lavi-an, sia nepi kis minsuma ka pais tu na kan-asag makavas a, Nai ta ka matinpasdu mapasanpanah makavas nai ta. Hezang a tupa-un tu tangqapululus-an, ma-aq nepi ka, nai ta ka madasmadas is lus-an siin is-atusasamu, lusqa naam tau ka madaing tu islulus-an, ma-aq a tas-a ka, sia kis is-unququma tu islulus-an; ma-aq a tas-a ka, sia kis is-iqumis tu islulus-an, maszang is tos-uvaz-az, mapasiza, mataz ti, kopa ta; ma-aq a tas-a ka, sia kis mastaan madaing tu islulus-an, sia malaqtenga ti, sinpinaskal nepi tu islulu-an, maqtu kilim i ispisqasibang pentataip; Ma-aq a tas-a ka, sia kis is-am-aminan, sia nepi kis heza nait mihalang, nait unpunghavan a, nai ta ka kilimun mapasiqaal, nait mapamu’mu, nait ispalus-an, nait na mamataz ta, ispakosuqis a is-aang.

111 年全國語文競賽原住民族語朗讀 【巒群布農語】 國中學生組 編號 3 號

布農族人的社會制度

布農族的社會制度：父系式社會，社會組織非常複雜。大家庭式社會，以因應狩獵、耕作、防禦的需要。家族式社會，因隨時遷居（沒有部落Asang觀念）。保守式社會，謹守宗教信仰禁忌生活。分權式社會。

元帥（或將軍）Lavian。扮演軍隊的總司令官－擊退敵人保護族內人民生命財產的安全。

大祭司Tanqapululus-an。扮演宗教領袖－主持宗教儀式。

巫師Is-am-aminan。扮演人民的褓姆警察－社會的治安、身體的健康、心靈的平安。

族長（長老）Memadengaz。扮演司法總長－調解、判決工作。