111 年全國語文競賽原住民族語朗讀 【雅美語】 國小學生組 編號 3 號

kagling do Jizakazang

amian so asa ka rarakeh a mehakay, masanib no makoyab a miwalam do Jizakazang a tomita so kagling na. ipisa macita na o alikey a anak no kagling a omlavi, ka angay na omagag sia do zawang, citaen na am ji pa niapzengan, ka sapopo na sia iala na so ina na no kagling ang. mamizing no asa ka mavinai o amlavi a kagling am to macikasngen, citaen no rarakeh o talinga no mavinai am apzeng na, so ipakateneng na do sapopoen na likey a kagling a anak no kagling na, ori ni aap na so ipangan a omzeng do anak no kagling ori.

no naknakmen ka angay tomita so somdep do wawa a araw am, apia ka angay Jiayo do Jizakazang a manita, ta ya macita do jia o sikoki no ya miciakarang do angit. no ya apia o kakawan am, aro o dehdeh a someyked do jia milingalingay, ta no ya makoyab am, sira mamimin o kagling a miwalam do sirisiri no raraan Jizakazang, da ji a oniban o aro a tao a somiva jira, no sira malam do raraan o kagling am, ya iseyked no mialeleh a tao do ya awan nira, so da pizokaban no tao do pongso no dehdeh, a ya ji amaot so kaglin a omalalam.

ya teypia pilingalingayan o pongso do irala, am o tagakal do Jizakazang am teyaro o obot no kagling, beken a do Jizakazang akman so sang, ta ya to livon do pongso ori, inaoy no pakapiaen da amaoten o kagkagling da, ikapia no sirisiri no rarahan a ikasaray no oneoned no tao.

nokakoa pa am, ji tozangkap o mikakaglin a tao, a no mapalam so kagling o tao am, ji da abowanga do ili ta o tokong a ka no pasalan o yanan da, do kasanib no mikakagling a tao a tomita sira, siciaicoa ya am, ya aro rana ya mikakagling a tao, da abowangen sira do kasngenan, so na ikaro rana no kagling a ya macita do sirisiri no raraan. ori da kalakan no kaglin no ya milingalingan do ponso a tao do malaod. do da ka ji amaotan so kagling a ya tomiyowyow do kasngenan.

ikongo do da ji ngamaota o kagling a pamanganen, so da yangen do kawakayan a omangan so voovoong no wakey no tao, ori onakenakemen pa no ya mikakaglia tao.

111 年全國語文競賽原住民族語朗讀 【雅美語】 國小學生組 編號 3 號

虎頭坡的羊群

有位老爺爺，常在黃昏時，坐在虎頭坡上看他的羊群。一天，他看見一隻小羊在哭泣，他過去將牠從礁岩縫中救起來，他發現這隻小羊還沒做記號，就將牠抱在懷中吸引羊媽媽。一隻母羊聽到小羊的哭聲便靠近，老爺爺看見母羊的耳朵有他做的記號，肯定懷中的小羊就是他的，於是在小羊的耳朵上做家族記號。

若想欣賞黃昏，虎頭坡是最佳的觀景之一，也是看飛機起落絕佳的地點。每逢假期，天氣好時，觀光客喜歡停留在此，到了黃昏，很多的羊群占用虎頭坡兩側，羊不怕遊客拍牠，走在路中央，騎車的人還要讓路，遊客對蘭嶼人不圈養羊，也看為驚奇。

蘭嶼風景美麗，但虎頭坡的亭子滿是羊糞，此現象是全島各風景區的處境，但願羊群能圈住管理，讓道路乾淨安全，迎接每一個人。

以前，養羊人家並不普及，也少數牧於部落，大都放牧於山上或海岸線，現在為了方便就近放牧，才會常在公路常見到牠們，讓遊客驚奇羊如此自由。

養羊人家不圍羊，羊群四處闖進族人的地瓜園吃地瓜葉，影響族人生活，是牧羊人要反思的問題。