111 年全國語文競賽原住民族語朗讀 【賽考利克泰雅語】 國小學生組 編號 2 號

smoya saku balay musa pqwasan biru’

“laqi na Tayal mkaraw babaw na qhuniq mita kwali, mosa hmkangi qulih gong, mrkyas mqyanux lelahuy.”(pqwasi) qutux qutux ryax ka usa’ mu pqwasan biru’ ga, nanak nqu musa mqbaq ke’ na Tayal qani pyang maku balay s’naga’ sa inlungan maku krryax. hmswa iy ana nanu baqun niya qu sinsi mu Maray qani, ru helaw balay inlungan nya uzi, nanu mutu sami si psyaq ru mqas krryax.

ana cyux hugal qu pqwasan mu ga, cingay balay qu scbaq na sinsi mu ru, lokah balay pcbaq inlungan uzi mha： “ laqi！laxi balay zingi qu ke’ mamu ru gaga mamu ki！mhngaw simu ga, say mita yutas yaki mamu ru qalang mamu, tay mamu ini zngi qu puqing mamu.”

aring sami pqwasan qutux kawas lga, cbaqan sami sinsi mha, ima lalu’ su? kahul inu’ qalang su? ima qutux ramu’ ngasal mamu? ru cingay balay pin’aras na ke’ bnkis qu skal nya, ru pcbaq gaga na Tayal uzi. syon mu balay mung kwara qu zyaw na bnkis ka ita Tayal qani. qutux qutux pincbaq nya ga, nyux si tqapah squ qsahuy na skutaw maku.

cingay balay uzi qu pincbaq nya ka qwas na laqi Tayal uzi, pyang balay qsliq maku na qwas ga, nanu nqu qwas ka “ laqi na Tayal ” qani pi! “ laqi na Tayal mkaraw babaw na qhuniq mita kwali---” qutux qutux ryax osa pqwasan ru owah myan ngasal na tuqi ga, nanu mutu sami si waw! waw! mqwas qu qwas qani, ru hngyang myan kruma ga! memaw smyuk kahul te qsyap na rgyax ay! kwara qu uru ga si s’uni na hngyang myan kwara, nanu ini baqi ryax lga, helaw balay tehuq squ ngasal la！

ana saku cipoq nga, kahul squ pincbaqan na sinsi mu qani ga, baqun maku mha, “ nyux si n\_git n\_git ungat qu ke’ ta Tayal la! ” baqun maku mha：ana ta musa inu ga, iyat nbah p’iyu qu ramu’ na hi ta. ru ana knwan ga, laqi ta na Tayal balay.

nanu nyux si kaki squ qsahuy mu qu ke’ qani, ru kyalun mu nanak qu kum mha, qhlaw ta mqbaq gaga ta ru ke’ na lkotas ta nanak, ana mha nanu qu knita’ na squliq ga, si ta rasi qu inlungan ta pqbaq squ tunux na lkotas ta, ana nanu pcyagun maku babaw nya ga, iyat mu balay zngyun qu pincbaq na sinsi mu qani ru syun maku pyang balay zzik na qsahuy mu. lgmleng p’aras squ babaw na qnxan maku, tay yang ali’ bzinoq mgayang mbhuyaw qu kinbahan ta Tayal!

111 年全國語文競賽原住民族語朗讀 【賽考利克泰雅語】 國小學生組 編號 2 號

我好喜歡上學

「泰雅孩子，爬上樹梢觀老鷹，游到河裡找魚兒，在森林中生活與成長」去學校讀書，讓我期待的是族語課。Maray老師幽默開朗，上課充滿著笑聲。

學校位居城市，老師卻教導我們許多事，「孩子！不要忘了自己的語言與文化，放假時，常去祖父、祖母家鄉，以免忘了自己的根。」

一年級，老師教我們，你叫什麼？你的故鄉、部落在哪？家族有誰？有何故事？還有，傳下來的歷史及故事，老師的話，深崁我心。

老師教許多泰雅童謠歌曲，我最喜歡的是「泰雅小孩」這首歌！

「泰雅孩子，爬上樹梢觀老鷹」在上學、放學的路上，我們會拼命的唱這首歌，有時整個山谷都迴繞著我們的歌聲。

泰雅族的文化與語言，不斷消失！不論我走到哪裡，骨子裡流泰雅的血液，不可能改變。

再怎麼辛苦困難，都要努力學習祖先所留的語言與文化，要堅持內心的初衷，努力學習祖先的智慧，不忘記老師教誨的一切，深深地烙印在心底，以引領未來生活的道路，祈望泰雅族群生生不息，語言文化永遠長存。