111 年全國語文競賽原住民族語朗讀 【卓群布農語】 國小學生組 編號 4 號

Manamboq tu kaukaunun

Maca haip tu iniqumican nita, mantan madia ca vaivivaivi tu mama-az maktu kaunun, madia ami ca maktu kilimu anian mabaliv. Maca han inuluan tu qanian, tasun azam tamatina munata mabaliv i kaukaunun, mantan manahip azam uvaa’z musqun malavi tamatina mabali, maubai maktu anakanak kilimi asaun maun tu mama-az.

Mungaus ca tuqasnaua’z malilia kilim mi asaun cia maun tu, maca asaun tuqasnaua’z maun na cia izuk, kalitung, lapat, tumatu’ cin tukisu’, tupaca tuqasnaua’z tu, muami ca kaviaz naq maun kukutdaqun, tupaca kavaiz naq tu asa pimmadai-un ca kukutdaqun maun, na maktu min manau-a’z ca daqias, min kackac ca hubung.

Maca tuqasnanaz cia kaan ca asau cia maun,pinmada-un tuqasnanaz siza’ ca zikaupa ka madaing cin makuis tu kaan puqunpu i qapa, maupa i tinupa tau ca tataqu tu, maca mau’u kaan ca masisipul,na mktu min taklac. Maca tama nam, kikilim i makamun tu mamaa’c, cia makamun ca asaun tama nam maun, antupat maus qasin, asa haza ca kamun iskaun,amica maus taumi, asa haza ami ca kamun, na maqtu apaukan tau.

Madia in ca anququcun tamatina han qapa, sadaun tinan ca duki, si-adas ca tina mau’n paitu qania’n, tupaca nauba’nanaz tu, tamatina, maktu maun i Maitanlau, cia ta ca mahancun qaunu. Mungaus ca tamatina masipul li cui iscaivi dauki, aminu ni puhan lalica simpaliv, mudan ni kilimi anian maun. manahip sala ca nauba’nanaz maktu maun Maitanlau, madia ca mama’az na qaunun. Tupaca tama tu,manamboq ca mamaac haip, nitu mascang lami tu uvaa’z an qabas,uka i kancia, uka i cui madadaingaz, uka amin matu balivan, luhaz cia tai, tipul, hutan ca maktu kilimun,nitu mauba haip tu iniqumican, lascuvin madai ca vaivivaivi tu mama-az, anakat asa tu makadim i kakaunun, ni tu pinmamaa’z i mamaa’z.

111 年全國語文競賽原住民族語朗讀 【卓群布農語】 國小學生組 編號 4 號

好吃的食物

現今，有非常多的美食可以吃。只要一到假日，爸爸媽媽會帶著我們全家一起去買食材，這是我們最開心的日子，因為我們可以挑選我們自己最愛吃的食物。

姐姐先跑去找她最愛吃的水果，姐姐說：「我的好朋友都愛吃水果，因為吃水果除了可以養顏美容之外，還能使身體更健康。」哥哥最愛吃魚了，他把所有看起來都很好吃的魚都裝在塑膠袋裡。因為他聽過老師說，學生要多吃魚，吃魚的孩子會變聰明。爸爸最愛吃辣，特別去找辣椒區，爸爸不管是吃飯或是吃麵，一定要有辣椒才能吃得飽。

大家大包小包地提著，媽媽看一看手錶，已經是中午的時間，提議去吃個午餐，弟弟喊著，麥當勞最香了，可以吃麥當勞嗎？在付完帳，也把東西搬到車上，找到吃麥當勞的地方，弟弟開心極了，點了許多好吃的東西。爸爸說：「現在的食物非常好吃，不像我們小時候，沒有糖果也沒有錢，只有芋頭、玉米和地瓜可以吃，所以，要珍惜所有的食物，不可浪費，吃飽就好。」