111 年全國語文競賽原住民族語朗讀 【邵語】 高中學生組 編號 4 號

Zintun maqulhaqulha wa pushawi

zintun a maqulhaqulha wa pushawil pu’apawin sa az’az wa numanuma wa pruq, alhungquz mrunsuz isai kataunan, manasha tuali wa maqulhaqulha pushawil a kalawan, niza tu maqarman a kalawan, thuini isa Qabizay, malhuiza sa manasha wa maqulhaqulha wa pushawil. kmalawa ubuhat a farifariuan apalalawa inai kataunan a thau malhuiza, mamzai lhmazawan, kanuniza ai’hala mutazam sa pruq.

imuhala piza wa kawash amutazam sa malhuiza, Ren’ai(仁愛鄉) wa thau. ungqtu’an palhuiza sa shanglaw mat sa maqulhaqulha wa pushawil isa fariwin a tuali, antu mu’apaw mara’in a mingqtha.

kmalawa ubuhat a farifariuan wa maranash mzai, kanuniza maqulhaqulha wa pushawil mat manasha sa tuali, mamzai miamuqtha wa lhmaza apudahip sa manasha wa tuali, ya thau shduiza amalhuiza wa maqulhaqulha wa pushawl a malhkakrikriw, zinhuu(政府) ianan mingqtha sa pushauil a taun, shduu lhain mindahipuan apalhqizi pushawil a numanuma, shduiza palhuyza sa ulhkizin a kawash, kilhtualian mat mabarith.

maqulhaqulha wa pushawil sa maqitan kilhtualian a aniamin, pambalabalay inai tanaraus a pruq lhungquz, Ren’ai(仁愛鄉) thuini ianan sa thau amutazam sa malhuyza, ma’ania mubuhat a thau mzai, ya miku kilhtuali pinbahiwan sa mabrith, malhuyza wa maqulhaqulha wa pushawil isa maqitan a palhkakrikriw. Zintun maqulhaqulha wa pushawil apu’apawin isa az’az wa numanuma wa pruq.

maqulhaqulha wa pushawit sharaqian manasha sa tual. mamzai tanamuqtha wa pudahip. manasha mani shduiza thau miku malhuyza sa maqulhaqulha wa pushawit wa kalawan lhung quzia. zin-hu itia mingqzawan pushawit a ianan. shdadu lhain pushawit wa buhat lhungqizi wa numanuma sa mindahip.

111 年全國語文競賽原住民族語朗讀 【邵語】 高中學生組 編號 4 號

日月潭紅茶

紅茶是一項高經濟作物，適合低海拔環境生長，南投仁愛鄉現在有族人也嘗試種植。若想要在收入上求穩定，紅茶是一項不錯的選擇。

日月潭紅茶揚名各個地方，原鄉部落若想要發展高經濟價值的紅茶產業，其實並非難事。

目前在魚池鄉，鼓勵部落族人來種植，不過在開始前必須先完成土地檢驗。

紅茶的利潤上，會比一般的其它農產品好一點。且它保存容易，乾燥保存比較久，相對其他農產品來講比較有優勢。

比起種蔬菜類，紅茶在價格上，不會出現大幅度的落差，也可以全年種植，經濟效益較穩定，一年可以採收八次。

紅茶雖然利潤上較高，不過前期投資成本也不低。若族人確定朝紅茶產業發展，政府有茶改場單位，可提供茶園管理上的各種協助。